Case ID: 1239281
Sentence 0: Məhkəmə baxışında Təqsirləndirilən şəxs ona elan edilmiş ittiham üzrə özünü təqsirli bilərək göstərdi ki, o, xx xxxx 2020-ci il tarixdə işdən çıxıb evə getmək üçün Bakı şəhəri, Binəqədi rayonu, Azadlıq metro stansiyasının yaxınlığında Abşeron rayonu, Fatmayı kəndinəbir manata aparan avtomobillərin dayanacağına getmiş, orada «VAZ-2107» markalı avtomobilin dayandığını görüb, həmin avtomobilə yaxınlaşaraq qabaq sərnişin oturacağında bir nəfər qadının və avtomobilin arxa oturacağında bir nəfər cavan oğlanın oturduğunu görmüş və özü də həmin avtomobilin arxa oturacağına oturduqdan sonra avtomobil Fatmayı kəndinə tərəf hərəkətə başlamış, Abşeron rayonu, Fatmayı kəndində yerləşən «Töhfə» şadlıq sarayının qarşısında arxa oturacaqda əyləşən cavan oğlan düşmüş, bir az qarşıda isə qadın düşdükdən sonra avtomobilin sürücüsü onu dediyi ünvana aparmış və o, avtomobildən düşüb sürücüyə 10 manat pul verərək, avtomobilin sürücüsündən 2 manat çıxıb qalan pulunu qaytarmağını tələb etmiş, lakin avtomobilin sürücüsü sonradan adının Ceyhun olduğu bildiyi şəxs qaytarmağa xırda pulunun olmadığını bildirdikdə o, Ceyhuna gedib pulu xırdalamaq lazım olduğunu demiş və yenidən avtomobilə oturduqdan sonra Ceyhun avtomobili sürmüş, yolda Ceyhun ona Binəqədiyə gedib söhbət etməyi deyərək onun ünvanına nalayiq ifadələr işlətməyə başlamış, Ceyhunun bu sözlərindən sonra o, yumruqla Ceyhunun sifətinə bir dəfə zərbə vurmuş, bu zaman Ceyhun avtomobildə olan bıçağı götürmək istəmiş, o, təkrarən yumruqla sonuncunun qarnına bir dəfə zərbə vurmuş, Ceyhun avtomobili saxlayaraq qapısını açıb aşağı düşmək istəyən zaman, o, Ceyhunu itələyib avtomobildən çıxarmış, bundan sonra o, sürücünün oturacaq yerində oturaraq avtomobili idarə etmyə başlamış, Ceyhun avtomobildə oturmaq üçün avtomobilin qapısından tutmuş, lakin o, avtomobili sürüb oradan uzaqlaşmış, o, avtomobili idarə edərək, Pirşağı kəndi istiqamətinə sürüb orada yolun kənarında yerləşən at heykəlinin yanında saxlamış, bundan sonra avtomobildən düşüb, avtomobilin üzərində olan ön və arxa dövlət qeydiyyat nişanlarını və avtomolbili işə salan elektrik naqillərini götürdükdən sonra o, həmin yerdən avtomobil yoluna çıxaraq, yoldan keçən taksiyə minib Koroğlu metrostansiyasına getmiş, oradan da Bakı şəhərində yerləşən beynəlxalq avtovağzaldan taksiyə minib Kürdəmir rayonuna getmiş, o, həmin avtomobildən dövlət qeydiyyat nişanlarından başqa heç-bir şey götürməmiş, onun niyyəti sadəcə olaraq avtomobili idarə edərək, Ceyhundan uzaqlaşmaq olmuşdur.